Hradisko (prírodná pamiatka)

Hradisko je prírodná pamiatka v správe štátnej ochrany prírody Ponitrie a národná kultúrna pamiatka vyhlásená v roku 1967. Výšinné hradisko Hradec. Osídlenie z včasnej doby dejinnej, stredoveku a laténu, na kóte 514,0m. Hradisko v Hradci nálezy stôp po Keltoch, Dákoch a ľudu púchovskej kultúry. Z čias Slovanského osídlenia pochádza nález malého pozláteného bronzového kovania, pravdepodobne vyrobené v okolí Salzburgu. Výskum preukázal, že Slovania využili staršie opevnenie po Keltoch alebo Dákoch. Nález spony však naznačuje že obchodné cesty mohli v čase 8. - 9. storočia prechádzať týmto územím a teda sídlisko slúžilo aj ako strážny bod obchodnej trasy. V oblasti sa však našli aj stašie nálezy a prvé osídlenie lokality sa datuje do mladšej doby kamennej, obdobia tzv. lengyelskej kultúry. Je to jedno z najsevernejších nálezísk tejto kultúry, ktorej nálezy sú prevažne na území dnešného Maďarska. Prírodná pamiatka - andezitové bralo, ktoré je v blízkosti archeologickej lokality sa nachádza v katastrálnom území Hradec, časť mesta Prievidza, v okrese Prievidza v Trenčianskom kraji. Územie (IV. stupeň ochrany) bolo vyhlásené v roku 1973 a naposledy novelizované v roku 1975 na rozlohe 1,7103 ha. Predmetom ochrany je: Územie predstavuje andezitové skalné bralo pohoria Vtáčnik. Geologicky je tvorené pyroxenickými andezitmi, ktoré obklopovali pyroklastiká - tie s ohľadom na menšiu odolnosť boli oddenudované a selektívne tak zvýraznili pevnejšie andezitové časti. Referencie Externé odkazy Hradisko v Zozname osobitne chránených častí prírody SR Chránené územia, Štátna ochrana prírody Slovenskej republiky Slovanské hradíská Zdroj Tento článok je čiastočný alebo úplný preklad článku Hradisko (okres Prievidza) na českej Wikipédii.